Nu kan Android også sende sms-beskeder via computeren

Mange Android-brugere kigger misundeligt til Apples iMessage-system, der gør det muligt at besvare og sende sms-beskeder via computeren. Men nu forsøger Google at gøre Apple kunsten efter. Takket være en opdatering til Android Beskeder kan sms-beskeder til din Android-mobil fremover besvares via en web-browser. Både tekst, billeder og klistermærker understøttes.

Opsætningen er ikke helt så simpel som på iMessages, hvor det hele bindes sammen af dit Apple-ID. I stedet skal du gå ind på messages.android.com og scanne en QR-kode med den telefon. du vil bruge sammen med tjenesten. Vær også opmærksom på, at funktionen kun fungerer sammen med app’en Android Beskeder; mange producenter klasker deres egen besked-app på telefonen, der du skal sandsynligvis selv hente Android Beskeder på Google Play.

Opdateringen af app’en indeholder også en yderligere håndfuld forbedringer; blandt andet GIF-søgninger, Smart Reply og preview af hjemmesider i samtaler. Læs om nyhederne på Googles Blog.

Nu kan Android også sende sms-beskeder via computeren